[{"text_idx": "#000004", "text": "Reedel suri La\u0308tis COVID-19 to\u0303ttu Lo\u0303una-Korea rez\u030cisso\u0308o\u0308r Kim Ki-duk, kellel oli plaanis oma ja\u0308rgmine film u\u0308les vo\u0303tta just Eestis. Ki-dukiga kohtunud Eesti filmi instituudi juhataja Edith Sepp ma\u0308rkis, et kuigi ta oli sama vastuoluline nagu tema filmid, ja\u0308i ta meelde va\u0308ga sooja inimesena, kelle filmid ei ja\u0308tnud sind kunagi ku\u0308lmaks."}, {"text_idx": "#000008", "text": "Sepp pole kindel, kas ta oleks selle filmiga nii kaua u\u0308ldse oodanud, sest tegelikult hakkas Ki-duk juba septembris vo\u0303ttepaiku otsima ja proovivo\u0303tteid kavandama."}, {"text_idx": "#000009", "text": "\"Tal oli plaanis teha mitu filmi. Kui ta oleks selle oma rahadega isegi a\u0308ra teinud, siis oli tal kohe ja\u0308rgmine film, millega tulla va\u0308hemuskaastootmist taotlema.\""}, {"text_idx": "#000011", "text": "\"La\u0308ti filmikeskuse inimesed ei teadnud veel eile [neljapa\u0308eval] seda, et ta u\u0308ldse La\u0308tis on,\" ma\u0308rkis ta. \"Kuulujutud hakkasid levima, et selline inimene on La\u0308tis haigeks ja\u0308a\u0308nud, aga nad ei teadnud kes ja hakkasid haiglaid la\u0308bi helistama. Nad said alles ta\u0308na [reede] hommikul ja kahjuks liiga hilja teada, et ta oli to\u0303epoolest u\u0308hes haiglas vahepeal a\u0308ra surnud.\""}, {"text_idx": "#000012", "text": "Ki-duk oleks 20. detsembril saanud 60-aastaseks ja tema surm just koroonaviiruse to\u0303ttu tuli Sepale suure s\u030cokina, sest ta oli tema so\u0303nul va\u0308ga vitaalne ja energiline ning na\u0308gi pigem va\u0308lja 40-aastane. \"60 ei oleks talle kindlasti o\u0308elnud.\""}, {"text_idx": "#000013", "text": "Ta to\u0303des, et Ki-duk oli va\u0308ga huvitav persoon ja kohtumised, mis neil su\u0308gisel olid, olid muljet avaldavad ja tal oli kindel plaan oma ja\u0308rgmine film just Eestis teha."}, {"text_idx": "#000017", "text": "Ta to\u0303des, et eks Ki-dukil oli ka keeruline leida kohti, kus filme teha, sest mitte ko\u0303ik riigid ei vo\u0303tnud teda avasu\u0308li vastu, po\u0303hjuseks kahe aasta tagused su\u0308u\u0308distused va\u0308gistamises ja seksuaalses va\u0308a\u0308rkohtlemises. Nii nagu Ki-duk ise, olid ka ta filmid vastuolulised."}, {"text_idx": "#000019", "text": "\"Ko\u0303ik tema filmid raputasid ja puudutasid. See on ikka oskus. Va\u0308ga paljud rez\u030cisso\u0308o\u0308rid ei oskagi seda teha \u2013 inimese tundeid nii su\u0308gavalt puudutada ja mitte alati positiivselt. Sa mo\u0303tled selle peale pa\u0308evi ja see la\u0308heb sulle u\u0308dini sisse,\" kirjeldas Sepp."}, {"text_idx": "#000027", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000037", "text": "Suri Dumbledore'i kehastanud na\u0308itleja Michael Gambon"}, {"text_idx": "#000039", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}]